TARTALOM

[Vezetői összefoglaló (VÉGLEGES STRATÉGIA KIDOLGOZÁSAKOR KERÜL MEGÍRÁSRA) 2](#_Toc444509966)

[1. A Helyi Fejlesztési Stratégia hozzájárulása az EU2020 és a Vidékfejlesztési Program céljaihoz 2](#_Toc444509967)

[2. 2. A stratégia elkészítésének módja, az érintettek bevonásának folyamata 3](#_Toc444509968)

[3. A Helyi Fejlesztési Stratégia által lefedett terület és lakosság meghatározása 3](#_Toc444509969)

[4. Az akcióterület fejlesztési szükségleteinek és lehetőségeinek 4](#_Toc444509970)

[elemzése 4](#_Toc444509971)

[4.1 Helyzetfeltárás 4](#_Toc444509972)

[4.2 A 2007-2013-as HVS megvalósulásának összegző értékelése, következtetések 10](#_Toc444509973)

[4.3 A HFS-t érintő tervezési előzmények, programok, szolgáltatások 12](#_Toc444509974)

[4.4 SWOT 13](#_Toc444509975)

[5. Horizontális célok 14](#_Toc444509976)

[5.1 Esélyegyenlőség 14](#_Toc444509977)

[5.2 Környezeti fenntarthatóság 14](#_Toc444509978)

[6. A HFS integrált és innovatív elemeinek bemutatása 14](#_Toc444509979)

[7. A stratégia beavatkozási logikája 14](#_Toc444509980)

[7.1 A stratégia jövőképe 14](#_Toc444509981)

[1.2 A stratégia célhierarchiája 15](#_Toc444509982)

[8. Cselekvési terv 16](#_Toc444509983)

[8.1 Az intézkedések leírása 16](#_Toc444509984)

[8.2 Együttműködések 25](#_Toc444509985)

[8.3. A stratégia megvalósításának szervezeti és eljárási keretei 25](#_Toc444509986)

[8.4. Kommunikációs terv 26](#_Toc444509987)

[8.5 Monitoring és értékelési terv 26](#_Toc444509988)

# Vezetői összefoglaló (VÉGLEGES STRATÉGIA KIDOLGOZÁSAKOR KERÜL MEGÍRÁSRA)

*Ebben a fejezetben* ***foglalják össze a Helyi Fejlesztési Stratégia tartalmát*** *(pl. mely szükségletekre és lehetőségekre reagál, mik a céljai, mik a fő fejlesztendő területek és az ezekhez választott fejlesztési eszközök. Milyen fő elvek mentén történik majd a helyi pályáztatás alapján a projektek kiválasztása[[1]](#footnote-1), mik a HFS szinten elvárt eredmények). Foglalják össze továbbá* ***a HACS-ok szerepét*** *(a HFS megvalósításában szükséges feladatait, működésének módját). A vezetői összefoglaló* ***olyan közérthető és lényegre törő módon foglalja össze a HFS lényegét, hogy az alkalmas legyen a helyi közösség tájékoztatására.***

*A vezetői összefoglaló javasolt felépítése:*

1. *Legfontosabb szükségletek és/vagy lehetőségek*
2. *Elérendő célok*
3. *Támogatandó területek, tervezett intézkedések*
4. *A munkaszervezet bemutatása*

# A Helyi Fejlesztési Stratégia hozzájárulása az EU2020 és a Vidékfejlesztési Program céljaihoz

Magyarország Kormánya a Partnerségi Megállapodásban célul tűzte ki a társadalmi együttműködés erősítését és a szegénység, valamint a hátrányos megkülönböztetés elleni küzdelmet, ezen belül a vidéken élők számára a vidéki települések élhetőbbé, vonzóvá tételét. A KSK rendeletben meghatározott 11 tematikus célkitűzés közül stratégiánk hozzájárul az alábbi tematikus célokhoz:

1. 3. tematikus cél, a kis-és középvállakozások, a mezőgazdasági halászati és akvakultúra-ágazat versenyképességének javítása,
2. 8. tematikus cél ***A fenntartható és minőségi foglalkoztatás, valamint a munkavállalói mobilitás támogatása,***
3. ***a 9. tematikus cél A társadalmi együttműködés erősítése és a szegénység, valamint a hátrányos megkülönböztetés elleni küzdelem***

Az Alsó-Tisza Vidék Fejlesztéséért Egyesület a 2014-2020 közötti tervezési időszak Helyi Fejlesztési Stratégiájában szintén célul tűzte ki, hogy enyhíti a kedvezőtlen társadalmi, demográfiai térségi folyamatok hatásait, hozzájárul a térség adottságaira épülő gazdaság és területfejlesztéshez.

# 2. A stratégia elkészítésének módja, az érintettek bevonásának folyamata

Az Alsó-Tisza Vidék Fejlesztéséért Egyesület tervezési területén körlevelekben, valamint az egyesület [www.also-tiszavidek.hu](http://www.also-tiszavidek.hu) elérhetőségű web oldalán megjelentetett felhívásban hívta fel a tagság és az érdeklődők figyelmét a 2014-2020 közötti programozási időszak Helyi Fejlesztési Stratégiájának tervezésére.

Széles körben projekt adatlapok kerültek kiküldésre, illetve a honlapon is letölthetővé tettük.

Az Egyesület Elnöksége arról hozott határozatot, hogy Tervezői Csoportot alakít meg a stratégia elkészítésére.

A Tervezői Csoportba való jelentkezés nyilvános volt, a honlapon is közzétételre került, illetve a tagságot kör e-mailben értesítettük.

A tervezési folyamat során igény szerint kettő fórum került ezidáig megrendezésre.

1. **A Helyi Fejlesztési Stratégia által lefedett terület és lakosság meghatározása**

|  |  |  |
| --- | --- | --- |
|  | **Tervezési terület** | |
|  | **település** | **lakosságszám (fő) 2015. január. 1.** |
| **1** | **Árpádhalom** | **514** |
| **2** | **Csanytelek** | **2628** |
| **3** | **Csongrád (külterülettel: 1655 fő )** | **16564** |
| **4** | **Derekegyház** | **1584** |
| **5** | **Eperjes** | **548** |
| **6** | **Felgyő** | **1193** |
| **7** | **Fábiánsebestyén** | **1970** |
| **8** | **Nagymágocs** | **2985** |
| **9** | **Nagytőke** | **410** |
| **10** | **Szegvár** | **4385** |
| **11** | **Szentes (külterülettel: 1364 fő)** | **27898** |
| **12** | **Tömörkény** | **1712** |
|  | **Összesen** | **62391 (20948)** |

1. **Az akcióterület fejlesztési szükségleteinek és lehetőségeinek**


**elemzése**

## Helyzetfeltárás

**A társadalom állapota**


Az akciócsoport által lefedett települések demográfiai helyzete nagyon kedvezőtlen, a népességfogyás a megyei, országos átlagot is jelentősen túllépi, a halálozások száma meghaladja a születésekét.

**Természetes szaporodás, fogyás (ezrelék)**




Nem csak fogy, de jelentős mértékben öregszik is a települések népessége, ebben a fiatalok elvándorlása is nagy szerepet játszik.

**Állandó népességen belül a 60 éven felüliek aránya (%)**




A lakosság elvándorlása kettős képet mutat. Egyrészt a fiatal, képzettebb munkaerő a biztosabb megélhetést, nyújtó városokat választja lakóhelyéül (Szeged, Budapest, dunántúli nagyvárosok), másrészt a városokban anyagi gondokkal küszködő kisjövedelműek a tanyasi, falusi lakóhelyet keresik. A kitelepülők ezzel további szociális terhet rónak az amúgy is forráshiányos kistelepülési önkormányzatokra.

**Vándorlási egyenleg (ezrelék)**



A térségben minden településen van kiépített közüzemi ivóvíz-hálózat,a közcsatorna rendszer kialakítása azonban jelentős elmaradásban van, főleg a legkisebb lélekszámú települések esetében. Az elmúlt néhány évben szerencsére több településen megtörtént, folyamatban van a csatornahálózat kiépítése.


**Közcsatornahálózatba bekapcsolt lakások aránya (%)**



**Térszerkezeti adottságok**


A térségbe nem vezet autópálya. Az M5-ös autópálya az akciócsoport településeitől 30-60 km-re halad el. A közlekedés szempontjából jelentős két főút, amely a térségen áthalad a 45-ös és a 451-es. A 451-es főút csak a két várost Szentest és Csongrádot érinti, melynek az elkerülő szakaszai mindkét város esetében elkészültek.

**Idő szerinti optimalizálás esetén a leggyorsabb út hossza percben autópálya csomópontig (perc)**



Az autóval rendelkezők számának nagysága elsősorban a terület elzártságától, illetve a gazdasági helyzettől függ. Térségünkben ez a mutató valamivel elmarad a megyei, országos átlagtól.


**Száz lakosra jutó személygépkocsik száma (db)**



**Gazdasági helyzet**


A térség gazdasági struktúrája a kilencvenes években átalakult . A régi nagyvállalatok felbomlottak kisebb gazdasági társaságokra, másrészt új, többnyire kisméretű gazdálkodó szervezetek alakultak. Az ipar Szentes és Csongrád városban koncentrálódik.

**Egy lakosra jutó bruttó hozzáadott érték (1000 Ft)**

****

A falvakban kevés a vállalkozás, így a térség vállalkozási aktivitása elmarad a megyei élvonaltól. A nagyobb vállalkozások többsége a feldolgozóipar, légtechnika, műszeripar, hűtőipari berendezések gyártása, húsipar, kisállat-eledelgyártás, bútorgyártás területén tevékenykedik. A térségben a többi településen a korábban működő ipari jellegű vállalkozások megszűntek, a kisebb feldolgozóipari üzemek többségével együtt. A mezőgazdaságon kívül, elsősorban a szolgáltatások terén működnek mikro- és kisvállalkozások, melyeknek egy része foglalkozik mezőgazdasággal.


**Működő vállalkozások száma ezer lakosra (db), 2011-től**



**Környezeti adottságok és kulturális erőforrások**


Mivel az Alsó-Tisza Vidék Fejlesztéséért Egyesület tervezési, jogosultsági területébe az akciócsoporton belül található két város csak külterülettel kapcsolódik be, a falusi szálláshelyek szerepe támogatási szempontból megnő ebben a ciklusban. A vendégéjszakák száma nem mutat kiegyenlítettséget, egy-egy megrendezett nagyobb eseménykor kiugró értékeket produkálhat.

**Vendégéjszakák száma a falusi szálláshelyeken (db)**

****

Az országos, megyei adatokhoz viszonyítva a külföldiek aránya a szálláshelyeken jónak számít, aminek több tényezője van (pl. vadászturizmus), ez a terület lehetne a jövőben is kiugrási lehetősége a térségnek a turizmus vonatkozásában.

**Külföldiek által eltöltött vendégéjszakák aránya a falusi szálláshelyeken (%)**

****

* 1. **A 2007-2013-as HVS megvalósulásának összegző értékelése, következtetések**

*Az Alsó-Tisza Vidék Fejlesztéséért Egyesület „Európai Unióval az Alsó-Tisza vidékért” elnevezésű Helyi Vidékfejlesztési Stratégiájában megfogalmazott célkitűzésekkel a foglalkoztatottság és jövedelmek növelését, valamint az életminőség javítását, ezáltal a térség népesség-megtartó képességének fokozását kívántuk elérni.*

*Az Európai Unióval az Alsó-Tisza Vidékért Helyi Vidékfejlesztési Stratégia fő célkitűzései:*

* 1. *Falvak megújítása*
  2. *Vidéki örökség megőrzése*
  3. *Vállalkozásfejlesztés*
  4. *Turizmus fejlesztése*
  5. *Helyi agrár termékek feldolgozási, értékesítési lehetőségeinek megteremtése*
  6. *Kulturális és közösségi rendezvények megvalósításának támogatása*
  7. *Megújuló energiákra épülő fejlesztések megvalósítása*
  8. *Civil szervezetek térségi szerepének növelése*

*A stratégia felülvizsgálatára a programozási időszak alatt 2 alkalommal került sor, elmondható, hogy a SWOT elemzésben korábban feltárt gyengeségek továbbra is fennállnak, hiszen például a munkanélküliség problémája továbbra is létezik. A községi középületek, a település megjelenésében szereppel bíró épületek állapota javult. Gazdaságfejlesztésre irányuló pályázatok (mikrovállalkozás fejlesztés, turizmus, LEADER gazdaságfejlesztési jogcímek) száma igen magas arányt ért el, a kiosztott forrás nagysága meghaladja az 1 milliárd forintot.*

*A 7 éves programozási ciklus alatt (2007-2013) – mely pályázati szempontból tulajdonképpen a 2009 és 2014 közötti időszakot öleli fel- 9 alkalommal nyílt lehetősége az érdekelteknek pályázat/támogatási kérelem benyújtására.*

*Ezek az időszakok:*

*-2009. januári beadás – III. tengely 1. kör*

*-2009. novemberi beadás – LEADER 1. kör*

*- 2009. decemberi beadás – III. tengely 3. kör*

*- 2011. novemberi beadás – LEADER 2. kör*

*- 2012. júliusi beadás – III. tengely 4. kör (turisztika, mikrovállalkozás)*

*- 2012. novemberi beadás – III. tengely 4. kör (falu, vidéki örökség)*

*- 2013. júniusi beadás – LEADER 3. kör*

*- 2014. januári beadás – III. tengely 5. kör (turisztika)*

*Az 1. körben (III. tengely falumegújítás, vidéki örökség, mikrovállalkozás fejlesztés., turisztika) az Egyesülethez 36 db támogatási kérelem érkezett be, melyből 26 db kérelem részesült pozitív elbírálásban. A 2. körben 19 pályázatot adtak be a térségből, ezen pályázatok közül 15 db nyertes került kihirdetésre. A 3. körben 20 db támogatási kérelemből 10 db nyertes projekt született. A 4. körben 30 db pályázat érkezett be irodánkhoz, melyből 21 nyertest sikerült kihirdetnünk. Az 5. benyújtási időszakban a mikrovállalkozás és turisztika jogcímek meghirdetésekor 6 beérkezett kérelemből 3 db nyertes projekt került kihirdetésre, a falu és vidék jogcímek esetén 18 kérelemből 12 nyert el támogatást. A 2013. júniusi beadású pályázati időszak volt a leggyümölcsözőbb, ekkor 85 db beadott pályázatból 72 db nyertes projekt született meg. Az utolsó benyújtási időszak 2014. év januárjában a turisztika jogcím volt. Ezen jogcím keretében 12 db támogatási kérelem érkezett be a HACS-hoz, ezek közül 7 projekt* volt amely támogatási döntésben részesült.

A HACS a III. tengely teljes rendelkezésre álló forrásából 286908 eurót, azaz körülbelül 85 millió forintot nem tudott lekötni.

A III. tengely össz forráslekötése 1.371.240.815 Ft, ebből a lekötésből a legnagyobb a turisztika jogcímé, a teljes összeg 34%-a. Falumegújításra 31 %, vidéki örökségre 23%,mikrovállalkozás jogcímre pedig az összeg 12%-a jutott. Ezek alapján megállapítható, hogy a III. tengelyből 46% kimondottan gazdaságfejlesztésre irányult.

A LEADER forráslekötése 677.535.143 Ft. A teljes lekötött forrás 62%-a gazdaságfejlesztésre, 38%-a pedig szolgáltatásfejlesztésre irányult.

A teljes pályázati időszakban 166 nyertes projekt született a HACS közreműködésével. A legtöbb pályázat/kérelem Szentesről érkezett be, a legkevesebb pedig Nagytőke településről.

A teljes időszakra elmondható, hogy a Helyi Akciócsoportnál és munkaszervezeténél maximálisan megvalósult a partnerség – mint LEADER alapelv. Igaz ez a tervezés, a megvalósítás folyamatára is. A HACS nemcsak a térségi szereplők között és szereplőkkel hozott létre kapcsolatot, de úgymond külső közreműködőkkel is. Jó partnerség alakult ki a közreműködő szervezettekkel is, a mindenkori Irányító Hatósággal, valamint a Kifizető Ügynökséggel.

A következő programozási időszakra, 2014-2020 között az új stratégia megalkotása/megvalósítása során a különböző civil szervezetek és a vállalkozók, valamint önkormányzatok közötti együttműködések erősítésével a térség további optimális fejlődése biztosítható. A program kiterjedtségét vizsgálva megállapítható, hogy minden településről jelentős számú civil szervezet, vállalkozás valamint az összes települési önkormányzat aktívan részt vett a tervezés folyamatában, projektötleteik, elképzeléseik beépültek a stratégiába, ezt tovább kívánjuk fokozni.

* 1. **A HFS-t érintő tervezési előzmények, programok, szolgáltatások**

A HACS 2014-2020 közötti programozási időszakban elsősorban a Vidékfejlesztési Program keretében meghirdetett intézkedések, valamint a LEADER intézkedések fejlesztési forrásainak lehívásában kíván a helyi szereplőknek segítséget nyújtani a források lehívásában. A HACS tervezi Térségek közötti együttműködési projektek megvalósításához forrás lehívását, illetve az EFOP-os kiírásokra is számítunk.

A HFS tartalmát befolyásolják: Vidékfejlesztési Program, Csongrád Megyei Terülfejlesztési Operatív Program és a Gazdaságfejlesztési Innovációs Operatív Program

* 1. **SWOT**

|  |  |
| --- | --- |
| **ERŐSSÉGEK** | **GYENGESÉGEK** |
| * a térség természeti adottságai kedveznek a turizmusnak * kulturális és épített környezeti értékek * kiterjedt és aktív civil szféra * tájjellegű termékek * magas színvonalú mezőgazdasági ismeretek * két nagyobb város is a helyi akciócsoport területén belül található * megújuló energiában rejlő lehetőségek a kedvező fekvés miatt | * hiányos infrastruktúra (pl:utak, felszíni vízelvezetés) * közutak rossz állapota * munkanélküliség * nem versenyképes helyi termékek * a fenntartható, környezetbarát gazdálkodással kapcsolatos tapasztalatok hiánya * fiatalok elvándorlás * képzett lakosság elvándorlása * lakosság elöregedése * a vállalkozói aktivitás csökken * tőkehiány * a térség természeti adottságai kihasználatlanok * hagyományos mezőgazdasági művelés és állattartás csökkenő mértéke (háztáji) * közösségi élet feltételeinek hiányossága |

|  |  |
| --- | --- |
| **LEHETŐSÉGEK** | **VESZÉLYEK** |
| * vidékfejlesztési pályázatok * turisztikai infrastruktúra fejlesztése, kínálat bővítése * igény a helyben előállított termékekre * mezőgazdasági termékek feldolgozásának támogatása * minőségi helyi termékek piacra juttatása * a közeli nagyváros, mint felvevő piac szerepének erősödése * megújuló energia hasznosítása * egyre nagyobb számú civil szervezet jelenléte a térségben * rekreációs tevékenységek fejlesztése | * a LEADER pályázatokkal kapcsolatos csökkenő pályázói aktivitás * természeti károk (belvíz), kiszámíthatatlan időjárási viszonyok * a fiatalok és a képzett lakosság elvándorlása a térségből folytatódik * forráshiány * együttműködési hajlandóság hiánya * helyi termék iránti kereslet csökkenése |

# Horizontális célok

## Esélyegyenlőség

A tervezési folyamat során az esélyegyenlőség maximálisan biztosított. Nyílt felhívásban jelent meg az egyesület honlapján a tervezési folyamat kezdete, a projektötlet benyújtási lehetőséget. A Tervezői Csoportba bárki jelentkezhetett az akciócsoport tervezési területéről. Az egyesület tagságán kívül bárki benyújthatta fejlesztési elképzeléseit.

A társadalmi kirekesztődéssel veszélyeztetett csoportok bevonása is megtörtént, bár sajnálatos módon nem nagy érdeklődés mutatkozott. A legmegfelelőbb módszernek egy egyszerű 4 kérdésből álló kérdőív kitöltését láttuk. A kérdőív széles körben kiküldésre került a HACS területén szociális ágazatban tevékenykedő szervezetek, személyek részére (családsegítők, tanyagondnokok, polgármesteri hivatalok szociális irodái, stb.), valamint a HACS honlapján is felhívást tettünk közzé.

## Környezeti fenntarthatóság

A HACS csak a fejlesztési cél elérése szempontjából egyértelműen indokolt, költséghatékony, a gazdasági-, társadalmi- és környezeti fenntarthatóság elveinek megfelelő kiadási tételekkel bíró projektjavaslatot részesíti támogatásban.

# A HFS integrált és innovatív elemeinek bemutatása

# A stratégia beavatkozási logikája

## A stratégia jövőképe

***Az Alsó-Tisza Vidék Fejlesztéséért Egyesület Helyi Fejlesztési Stratégiájában foglalt célok megvalósulása esetén a térség* vállalkozásainak versenyképessége nő, a jövedelemszerzési lehetőségek száma bővül, a térség turisztikai, táji és kulturális értékeihez kapcsolódó fejlesztésekkel a fenntartható fejlődés, az élhetőbb környezet hosszútávon biztosítottá válik.**

## A stratégia célhierarchiája

*Ebben a fejezetben fogalmazzák meg azt, hogy* ***MIT kívánnak MEGVÁLTOZTATNI, ELÉRNI esetleg megtartani a stratégia megvalósítása által*** *és ábrázolják az alább megadott táblázatos szerkezetben****.***

|  |  |
| --- | --- |
|  | Átfogó cél(ok) |
| 1. | A térség adottságaira épülő gazdaság és területfejlesztés |
| 2. | A kedvezőtlen társadalmi, demográfiai térségi folyamatok hatásainak enyhítése |
| 3. |  |

|  |  |  |  |
| --- | --- | --- | --- |
| Ssz. | Specifikus célok | Eredménymutatók megnevezése | Célértékek |
| 1. | Közösségi gazdaságfejlesztés | A projektek keretében megvalósított fejlesztés által közvetlenül segített térségi lakosok száma a projekt megvalósulását követő 3 év során | 100 fő |
| 2. | Vállalkozásfejlesztés | Támogatott projektek által létrehozott új munkahelyek száma | 3-5 FTE |
| 3. | Turizmusfejlesztés | A fejlesztés eredményeképpen létrejövő/felújított turisztikai attrakciók száma | 5-10 db |
| 4. | Kisléptékű mezőgazdasági termelő, feldolgozó tevékenység támogatása | Létrehozott munkahelyek száma  Új technológiát bevezető termelők száma  Létrehozott értékesítési rendszerek száma | 3-5 FTE  5-10 db  1-2 db |
| 5. | A településkép, mint tájérték megőrzése, fejlesztése | A településképet meghatározó új/felújított épületek/építmények/műtárgyak száma | 1-3 |
| 6. | A fiatalok helybentartása, betelepülésének ösztönzése | felújított/létrehozott épületek száma  helybentartást/betelepülést ösztönző létrejött szolgáltatások száma | 2-4 |
| 7. | Kulturális, szellemi és közösségi élet, közösségi szolgáltatások fejlesztése | Programok, társadalmi akciók száma  Újonnan létrehozott vagy felújított közösségi terek/színterek száma  Létrehozott szellemi/közösségi értékek száma  közösségi/kulturális/szellemi élet fejlesztéséhez kapcsolódóan beszerzett eszközök száma | 10-15  5-10  5-10  3-6 |
|  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Intézkedések (beavatkozási területek) | Melyik specifikus cél(ok)hoz járul hozzá[[2]](#footnote-2) | | | | | |  |
| 1. | 2. | 3. | 4. | 5. | 6. | 7. |
| 1. | Helyi igényekre alapozott közösségi-és gazdaságfejlesztési célú projektek megvalósításának ösztönzése | X | X |  |  |  | X | X |
| 2. | Helyi vállalkozók, termelők műszaki-technológiai és infrastrukturális fejlesztéseinek támogatása |  | X |  | X |  | X |  |
| 3. | Települési/térségi szintű kulturális, öko-, aktív-, gasztro turisztikai fejlesztések megvalósításának támogatása |  | X |  |  | X | X |  |
| 4. | Helyi háztáji integrációs rendszerek kialakításának ösztönzése | X |  |  | X |  |  |  |
| 5. | Kisléptékű mezőgazdasági feldolgozás támogatása |  | X |  | X |  |  |  |
| 6. | Közösségi terek/színterek építése/létrehozása, infrastrukturális fejlesztése |  |  | X |  | X | X | X |
| 7. | A vidéki kulturális, szellemi és közösségi élet fejlesztése |  |  |  |  |  | X | X |
| 8. | A településkép, mint táj és turisztikai érték megőrzése, fejlesztése |  |  | X |  | X |  |  |
| 9. | A fiatalok helybentartását és betelepülését ösztönző fejlesztések, beleértve a lakhatást és a munkavállalást elősegítő projekteket |  |  |  |  |  | X |  |
|  |  |  |  |  |  |  |  |  |

*A választott célok szöveges indoklása:*

# Cselekvési terv

## Az intézkedések leírása

*Ez a fejezet tartalmazza, hogy milyen intézkedésekkel kívánják elérni a kitűzött célokat. Ezeket a beavatkozási területeket a szükségletekből kell levezetni és ezek megvalósulása a stratégia általános és specifikus céljait kell, hogy szolgálja. Az intézkedések tartalmát olyan konkrétan kell megfogalmazni, hogy az megfelelő alapja legyen a későbbi felhívásoknak és megállapítható legyen, hogy milyen típusú projektek megvalósítását tervezi támogatni.*

1. **Az intézkedés megnevezése: Közösségi gazdaságfejlesztés**
2. Specifikus cél: helyi igényekre alapozott közösségi- és gazdaságfejlesztési célú projektek megvalósításának ösztönzése
3. Indoklás, alátámasztás: A térségi településeken élők jövedelmi helyzete folyamatosan romlik, a munkanélküliek foglalkoztatását a vállalkozói szféra egyre kevésbé képes ellátni. A települési önkormányzatokra is egyre nagyobb nyomás nehezedik a bevételszerzési lehetőségek bővítése, a megélhetést elősegítő megoldások kidolgozására a lakosság részéről. A települések többsége elindult az önellátás, „*gazdálkodóvá*” válás útján. Például a mezőgazdasági közmunkaprogramok keretében megtermelt termény bekerül a helyi közétkeztetésbe, felhasználásra kerül a segélyezésben. Egyértelmű az igény a települési közösségek ezirányú fejlesztéseinek támogatására.
4. Támogatható tevékenységi területek meghatározása: Olyan a helyi igények kielégítését szolgáló gazdaságfejlesztési projektek támogatása, amelyek *a települési lakosság jövedelemszerzési vagy költségcsökkentési lehetőségeit bővítik, illetve az önellátás irányába* mutatnak. Kiemelten támogatandó fejlesztési téma pl. közösségi feldolgozók kialakítása, gazdálkodási eszközök, gépek beszerzése, térségi termékek piacra jutásának segítése, közösségi célú szolgáltatások nyújtása. Támogatható tevékenység a fejlesztési cél elérése érdekében végrehajtott eszközbeszerzés, gépbeszerzés, építés, felújítás.
5. Kiegészítő jelleg, lehatárolás: az intézkedés olyan nonprofit jellegű fejlesztéseket támogat, amelynek gazdasági hatása van, azaz hozzájárul a települési lakosság jövedelemszerzési vagy költségcsökkentési lehetőségeinek bővítéséhez, illetve az önellátás irányába mutat. A támogatható fejlesztési célokat a HACS nem szűkíti le, hogy azok valóban a helyi/települési/térségi igényeknek megfelelő fejlesztésekre épüljenek, innovatívak legyenek. Az intézkedés nem támogatja a VP 7.2.1 illetve 7.4.1 intézkedések keretében támogatható eszközök beszerzését, és ezen intézkedések keretében megvalósítható építési beruházásokat.
6. A jogosultak köre: a HACS településein működő önkormányzat, önkormányzati társulás, nonprofit szervezet, szociális szövetkezet
7. A kiválasztási kritériumok, alapelvek:

A pályázó vállal egy kötelező konzultáción való részvételt az Alsó-Tisza Vidék Fejlesztéséért Egyesülettel a HFS megvalósítása tárgykörében.

A projekt keretében beszerzett eszközökkel, megvalósított beruházásokkal végzett tevékenység nem lehet profitorientált célú. A projektgazdának a fejlesztés tárgyával kapcsolatban bevétele csak az önköltség finanszírozása céljából lehetséges.

A projekt keretében beszerzett eszközökkel, megvalósított beruházásokkal végzett tevékenységnek gazdasági hatással kell bírnia és valós helyi igényekre kell alapulnia, amelyet a pályázónak a pályázathoz csatolandó üzemeltetési tervben kell kifejtenie.

Egy településen csak egy projekt részesülhet támogatásban.

Olyan eszközök, gépek beszerzése, építési beruházások megvalósítása nem támogatható, amelyek a VP 7.2.1 illetve 7.4.1 intézkedése keretében támogatásban részesülhetnének.

1. Tervezett forrás:
2. az intézkedésre allokált forrás nagysága a HACS tervezési területén: 30.000.000 Ft
3. Az egy projektre jutó támogatási összeg: 300.000-3.000.000 Ft
4. Több (minimum 3 ) települést érintő projekt esetén a támogatási összeg maximum 10.000.000 Ft
5. A maximális támogatási intenzitás 85%.
6. A megvalósítás tervezett intervalluma: 2016. IV. negyedév – 2020. IV. negyedév
7. Kimeneti indikátorok: támogatott projektek száma: 10-12 db

II.

1. **Az intézkedés megnevezése: Térségi gazdasági potenciál erősítése**
2. Specifikus cél: helyi vállalkozók, szolgáltatók, termelők műszaki-technológiai és infrastrukturális fejlesztéseinek támogatása
3. Indoklás, alátámasztás: A térségben alacsony a gazdasági aktivitás. A működő vállalkozások túlnyomó többsége mikrovállalkozás/mezőgazdasági termelő, amelyekre legtöbbször az önfoglalkoztatás, a kényszervállalkozás, pályázati inaktivitás, alacsony szintű termelékenység és a tőkehiány jellemző. A helybeli vállalkozások csak kevés munkaerőt képesek foglalkoztatni, a helyi munkaerő többsége térségen kívülre jár dolgozni. A mikrovállalkozások, mezőgazdasági termelők jövedelemtermelő és foglalkoztatási szerepének erősítésével bővíthető a helyi munkahely kínálat, csökkenthető a szociális és gazdasági hátrányokat eredményező inaktivitás és munkanélküliség. A helyzetfeltárás során megállapítást nyert, hogy a falvakból történő elvándorlást csökkenteni, a helyben foglalkoztatást segíteni kell. A vállalkozások fejlesztése, szolgáltatási körök szélesítése, innovatív vállalkozási ötletek megvalósításának támogatása segítheti a térség gazdasági fellendítését. A vállalkozások, termelők jelenlegi eszközeivel előállított termékek minősége és a szolgáltatási színvonal sok esetben elmarad a velük szemben támasztott igényektől, korszerűtlen az előállítás. A térség vállalkozói szektorának/mezőgazdasági termelőinek erősítésére szükség van, a helyben kialakított munkahelyek a vidék népességmegtartó erejét jelentősen javíthatják. A vállalkozói/termelői kedv növekedése által, a fejlesztések következtében munkahelyek maradnak meg, újak jönnek létre, a vállalkozások versenyképessége javul, nagyobb árbevétel érhető el, ezáltal a helyi adóbevételek növekedhetnek.
4. Támogatható tevékenységi területek meghatározása: olyan gazdaságfejlesztési projektek támogatása amelyek növelik a vállalkozói/termelői aktivitást, a versenyképességet, az innovációs képességet, új munkahelyek létrehozása, meglévő munkahelyek megtartása céljából. Támogatható tevékenység a fejlesztési cél elérése érdekében végrehajtott és a gazdálkodási tevékenységgel kapcsolatos eszközbeszerzés, gépek és berendezések beszerzése, kisléptékű infrastruktúra-fejlesztés, immateriális beruházások. Cél az olyan vállalkozások, őstermelők támogatása, amelyek a térség helyi sajátosságait erősítik, bővítik az előállított helyi termékek, szolgáltatások körét.
5. Kiegészítő jelleg, lehatárolás: Intézkedésünk kapcsolódhat a GINOP vállalkozásfejlesztési alprogramjához, de eltérés van a vállalkozás működési idő kikötésében, - nem kell 3 éve működő vállalkozásnak lenni -, a támogatás összegében és intenzitásában (GINOP-ban minimum 5 millió Ft a támogatási összeg) . A VP keretében nyújtott egyéb támogatási formáktól a támogatási összeg és üzemméret határolja le az intézkedést.
6. jogosultak köre: Mikrovállalkozás (beleértve az egyéni vállalkozást)

intézkedés tekintetében jogosult mezőgazdasági termelő: 3000-25000 STÉ üzemmérettel rendelkezik

1. Kiválasztási kritériumok, alapelvek:

A nyertes projektgazda vállalja, hogy együttműködik az Alsó-Tisza Vidék Fejlesztéséért Egyesülettel, részt vesz legalább egy kötelező konzultáción a Helyi Fejlesztési Stratégia megvalósításával kapcsolatban. A Helyi Bíráló Bizottság csak a fejlesztési cél elérése szempontjából egyértelműen indokolt, költséghatékony, a vidéki gazdaság fejlődését szolgáló termék előállítási vagy szolgáltatás fejlesztési eszköz beszerzést, vagy a térség helyi sajátosságainak erősítéséhez, a helyi termékkör szélesítéséhez hozzájáruló projektjavaslatot részesíti támogatásban.

1. Tervezett forrás:
2. az intézkedésre allokált forrás nagysága a HACS tervezési területén: 70.000.000 Ft
3. Az egy projektre jutó támogatási összeg: 200.000-3.000.000 Ft
4. A maximális támogatási intenzitás 60 %.
5. A megvalósítás tervezett intervalluma: 2016. IV. negyedév – 2020. IV. negyedév
6. Kimeneti indikátorok: 25-40 db

III.

1. **Az intézkedés megnevezése: Helyi háztáji integrációs rendszerek kialakításának ösztönzése**
2. Specifikus cél: saját fogyasztásra vagy részleges piaci kibocsátásra történő kisléptékű mezőgazdasági termelő tevékenység kiterjesztésének elősegítése, háztáji gazdálkodás, élelmiszertermelés ösztönzése, kiskerti termelési kultúra újjáélesztése,
3. Indoklás, alátámasztás: A településeken egyre növekszik a leszakadó lakosság száma. Fontos lenne ezen réteg visszavezetése a munka világába, alternatív jövedelemszerzési lehetőség biztosítása. A háztáji gazdálkodása térségben sok család számára jelenthet bevételt, jövedelem-kiegészítést és a saját maga számára termelt élelmiszert. A háztáji gazdálkodás mintegy alternatívaként segítségül szolgálhat a vidéki népesség elvándorlásának megakadályozására, a foglalkoztatottság erősítésére. A háztájiban előállított helyi termékek piacra jutásához szükséges az értékesítési csatornák fejlesztése, értékesítést segítő közösségi akciók támogatása, mert e nélkül nem tud a rendszer életképes maradni.
4. Támogatható tevékenységi területek meghatározása: a háztájiban megtermelt és megnevelt javak előállításához és értékesítéséhez szükséges információk átadása, rendszerbe foglalása és koordinálása. Önálló weboldal létrehozása, amelyen keresztül a regisztrált termelőknek lehetősége van a közvetlen értékesítésre. Tanfolyamok, vevőtalálkozók szervezése. A megtermelt javak népszerűsítése, piacra jutásának elősegítése különböző marketing elemek alkalmazásával.
5. Kiegészítő jelleg, lehatárolás: az intézkedés kapcsolódik a Rövid Ellátási Lánc VP alprogramhoz, hozzájárul a REL-ben való részvétel lehetőségéhez
6. A jogosultak köre: települési önkormányzat, önkormányzati társulás, nonprofit szervezet, mikrovállalkozás (egyéni vállalkozás vagy gazdasági társaság) , szociális szövetkezet
7. A kiválasztási kritériumok, alapelvek: A nyertes projektgazda vállalja, hogy együttműködik az Alsó-Tisza Vidék Fejlesztéséért Egyesülettel, részt vesz legalább egy kötelező konzultáción a Helyi Fejlesztési Stratégia megvalósításával kapcsolatban.
8. Tervezett forrás:
9. az intézkedésre allokált forrás nagysága a HACS tervezési területén: 9.000.000 Ft
10. Az egy projektre jutó támogatási összeg: 300.000-3.000.000 Ft
11. A maximális támogatási intenzitás 60 %.
12. A megvalósítás tervezett intervalluma: 2016. IV. negyedév – 2020. IV. negyedév
13. Kimeneti indikátorok: 3-4 projekt

IV.

1. **Az intézkedés megnevezése: Kisléptékű élelmiszer feldolgozás támogatása**
2. Specifikus cél: A mezőgazdasági termékek értéknövelése, a piacra jutást elősegítő technológiai fejlesztést célzó kisléptékű projektek támogatása az élelmiszer-feldolgozás hatékonyságának növelése érdekében
3. Indoklás, alátámasztás: A kisléptékű élelmiszertermelés munkahely teremtési potenciálját önfoglalkoztatási jelentőségén túl a nők, az idősek, idénymunkások, hátrányos helyzetű személyek munkaerőpiacra való bevonásának lehetőségét is fokozza. Az intézkedés hozzájárulhazt az önkormányzatok eddigi mezőgazdasági tevékenységének a továbbfejlesztéséhez, az őstermelők tevékenységének gazdaságosabbá tételéhez, illetve a HACS térségében mezőgazdasági tevékenységet végzők alapanyag feldolgozásának, értékesítésének segítésével elősegíti a térségben a vállalkozásfejlesztést. A helyi termékek növelik egy térség értékét, a turizmus területén is kiemelt jelentőséggel bírnak.
4. Támogatható tevékenységi területek meghatározása: feldolgozáshoz kapcsolódó új eszközök, gépek beszerzése, új technológiai rendszerek és kapacitások kialakítása; csomagoláshoz kapcsolódó eszköz beszerzése;
5. kiegészítő jelleg, lehatárolás: Az intézkedés kapcsolódik a VP Mezőgazdasági termékek értéknövelése és erőforrás-hatékonyságának elősegítése a feldolgozásban c. felhíváshoz, azonban attól lehatárolja, hogy kifejezetten a térségi jellemzőkre épülő hagyományos-, bio- és kézműves élelmiszerek és termékek előállítását(kisüzemi, manufakturális jelleggel) és piacra jutását támogatja. A VP Mezőgazdasági termékek értéknövelése és erőforrás-hatékonyságának elősegítése a feldolgozásban c. felhívásban igényelhető minimum összeg 3.000.000 Ft (?), ezen intézkedés a kisebb támogatási igényű projektek támogatását célozza meg.
6. A jogosultak köre: mikrovállalkozás (egyéni vállalkozás vagy gazdasági társaság) , mezőgazdasági termelő, önkormányzat, nonprofit szervezet, szociális szövetkezet
7. A kiválasztási kritériumok, alapelvek: A nyertes projektgazda vállalja, hogy együttműködik az Alsó-Tisza Vidék Fejlesztéséért Egyesülettel, részt vesz legalább egy kötelező konzultáción a Helyi Fejlesztési Stratégia megvalósításával kapcsolatban; a pályázó köteles legalább 1 kereskedelmi forgalomban kapható terméket előállítani
8. Tervezett forrás:
9. az intézkedésre allokált forrás nagysága a HACS tervezési területén: 15.000.000 Ft
10. Az egy projektre jutó támogatási összeg: 200.000-2.900.000 Ft
11. A maximális támogatási intenzitás 60 %.
12. A megvalósítás tervezett intervalluma: 2016. IV. negyedév – 2020. IV. negyedév
13. Kimeneti indikátorok: 3-5 helyi termék

V.

1. Az intézkedés megnevezése: Közösségi tér/színtér építése/létrehozása, infrastrukturális fejlesztése
2. Specifikus cél: a vidéki szellemi,közösségi élet fejlesztéséhez, a szabadidő hasznos eltöltéséhez kapcsolódó projektek megvalósítása
3. Indoklás, alátámasztás: a HACS térségben élők életminőségének a javítása, a vidéki települések vonzóbbá tétele érdekében szükséges a helyi szükségletekhez igazított tényleges közösségi jellegű funkciókkal és használattal bíró terek létrehozása/felújítása/fejlesztése
4. Támogatható tevékenységi területek meghatározása: Az intézkedés keretében kiírt pályázat közösségi terek, közösségi színterek, kapcsolódó infrastruktúrájának kialakítását, fejlesztését támogatja, a társadalmi aktivitás és helyi identitás, a turisztikai kínálat erősítése, a fiatalok megtartása és letelepedésük elősegítése érdekében.

Támogatható:

közösségi célú ingatlanfejlesztés a szolgáltatások és a szabadidő eltöltési lehetőségek fejlesztése, bővítése érdekében; Kulturális funkciót ellátó infrastruktúra pl. szabadidő eltöltésre alkalmas közcélú terek kialakítása, meglévő létesítmények felújítása, átalakítása, bővítése; belső terek, helyiségek kialakítása, eszközbeszerzés; Közösségi központok, közösségi funkciót ellátó épületek bővítése, felújítása, helyi hálózatok, civil együttműködések ösztönzése érdekében (pl.: civil szolgáltató ház);

1. Kiegészítő jelleg, lehatárolás: az OP-k közül a VP-ben szerepel közösségi tér kialakítására pályázat (VP 7.4.1 – Alapvető szolgáltatások fejlesztése), amelynek részletes feltételei még nem ismertek, viszont azt tudjuk, hogy ezen intézkedés kifejezetten az 1000 fő alatti települések esetében támogatja a többfunkciós közösségi terek, szolgáltató központok létrehozását.
2. A jogosultak köre: települési önkormányzatok, önkormányzati társulások, civil szervezetek
3. A kiválasztási kritériumok, alapelvek
4. Tervezett forrás:

a)az intézkedésre allokált forrás nagysága a HACS tervezési területén: 32.000.000 Ft

b) Az egy projektre jutó támogatási összeg: 100.000-2.900.000 Ft

c)A maximális támogatási intenzitás: 85 %

1. A megvalósítás tervezett intervalluma: 2016. IV. negyedév – 2020. IV. negyedév
2. Kimeneti indikátorok: 5-10 közösségi funkciót ellátó tér

VI.

1. Az intézkedés megnevezése: A településkép, mint tájérték megőrzése, fejlesztése

1. Specifikus cél: turizmusfejlesztés, a településkép, mint tájérték megőrzése; fiatalok helyben tartásának, betelepülésének ösztönzése
2. Indoklás, alátámasztás: A rendezett, vonzó településkép a települések/térség turizmusát, a magasabb látogató számot nagymértékben befolyásolja. A lakosság egyre szélesebb köre igényli, hogy a települési környezet rendezett és ápolt legyen. Beavatkozás célja a településkép megjelenésében jelentős szereppel bíró építmények, táj és kertépítészeti elemek pl. szobrok, látvány térelemek, zöld felületek, stb. létrehozása, felújítása
3. Támogatható tevékenységi területek meghatározása: a település megjelenésében szereppel bíró építmények, tájelemek létrehozása/ felújítása
4. Kiegészítő jelleg, lehatárolás: A VP 7.2.1. kisméretű infrastruktúra fejlesztés csak az településképet meghatározó épületek külső rekonstrukcióját támogatja, építmények, műalkotások, táj és kertépítészeti elemek létrehozása, felújítása ebből nem támogatható.. A kedvezményezett vállalja, hogy a megvalósítást követően bemutatkozó anyagot készít a fejlesztésről, melyet eljuttat a LEADER Helyi Akciócsoport számára, honlapon történő megjelenés céljából, biztosítva a nyilvánosságot és a LEADER program népszerűsítését. A fejlesztés megvalósításához építési beruházás esetében helyi vagy HACS térségi vállalkozásokkal valósítja meg egy részét vagy egészét, melyről együttműködési megállapodást köt, mellyel a helyi vállalkozók piaci stabilitását segíti elő.
5. A jogosultak köre: önkormányzat, önkormányzati társulás, civil szervezet
6. A kiválasztási kritériumok, alapelvek : A kedvezményezett együttműködik a Helyi Akciócsoporttal, melynek célja a Helyi Fejlesztési Stratégia megvalósításával kapcsolatos konzultáción történő részvétel. …stb
7. Tervezett forrás:

a)az intézkedésre allokált forrás nagysága a HACS tervezési területén: 32.000.000 Ft

b) Az egy projektre jutó támogatási összeg: 100.000-2.900.000 Ft

c)A maximális támogatási intenzitás: 85 %

1. megvalósítás tervezett intervalluma: 2016. IV. negyedév – 2020. IV. negyedév
2. Kimeneti indikátorok: 5-10 db

VII. Turizmusfejlesztés

1. Az intézkedés megnevezése: Turizmusfejlesztés
2. Specifikus cél: Települési/térségi szintű kulturális vonzerőre alapuló, ökoturisztikai, aktív turizmushoz kapcsolódó fejlesztések
3. Indoklás, alátámasztás: A HFS tervezési terület természeti, kulturális adottságokban gazdag. Ezen természeti értékek (folyóvizek, holtágak, erdős területek, stb.) javarészt kihasználatlanok. A helyi adottságokra épülő turizmusfejlesztés növeli a térség turisztikai szálláshelyein eltöltött vendégéjszakák számát. Az intézkedés azon helyi/térségi jelentőségű fejlesztési igényekre kíván reagálni melyek a helyben tartózkodási időt hosszabbító lehetőséget jelentenek, ezáltal helyi/térségi foglalkoztatás-bővítési potenciált hordoznak magukban.
4. Támogatható tevékenységi területek: kulturális örökség, természeti adottság és érték bemutathatóvá tételéhez, turisztikai célú hasznosításához kapcsolódó építés, bővítés; vendégfogadó terek kialakítása, turistafogadáshoz szükséges szolgáltatási háttér kialakítása; természeti értékek bemutatására alkalmas helyszínek ökoturisztikai fejlesztései; aktív (vadász, lovas, horgász, vízi) turizmushoz kapcsolódó fejlesztések
5. Kiegészítő jelleg, lehatárolás: a megyei TOP Társadalmi és környezeti szempontból fenntartható turizmusfejlesztés c. felhívás keretében ezen intézkedésekre kínálkozik pályázati lehetőség azonban a pályázói kör le van szűkítve a köz és civil szféra tagjaira, vállalkozások nem pályázhatnak. A TOP-tól támogatási összegben is elhatárolódunk, mivel abban 50 millió Ft a minimum igényelhető támogatási összeg. A VP keretében, azon belül a diverzifikációra irányuló intézkedésben lesz lehetőség turisztikai célú fejlesztésekre de kizárólag mezőgazdasággal foglalkozó mikrovállalkozásoknak minősülő pályázók esetén.
6. A jogosultak köre: önkormányzat, önkormányzati társulás, non-profit szervezet, civil, mikrovállalkozás
7. A kiválasztási kritériumok, alapelvek
8. Tervezett forrás:

a)az intézkedésre allokált forrás nagysága a HACS tervezési területén: 32.000.000 Ft

b) Az egy projektre jutó támogatási összeg: 100.000-2.900.000 Ft

c)A maximális támogatási intenzitás: 60 %

1. A megvalósítás tervezett intervalluma: 2016. IV. negyedév – 2020. IV. negyedév
2. Kimeneti indikátorok: 5-10 db

VIII.

1. Az intézkedés megnevezése: A vidéki szellemi és közösségi élet fejlesztése
2. Specifikus cél: A vidéki szellemi és közösségi élet fejlesztését, ismeretanyag átadását szolgáló programok, közösségi kezdeményezések, tevékenységek (pl. táborok, kiállítások), helyi társadalmi akciók támogatása, hozzá kapcsolódóan beruházások és eszközfejlesztés
3. Indoklás, alátámasztás: Az Alsó-Tisza Vidék Fejlesztéséért Egyesület a 2007-2013 közötti programozási időszakban is kiemelt figyelmet fordított az együttműködéseket is fokozó térségi közösségi élet fejlesztésére. A rendezvények szerepe a közösségi aktivitás területén nagyon jelentős. A kistelepüléseken általánosságban elmondható, hogy kevés rendezvény van, a települések közösségeinek összetartó ereje csökken. A helyi vagy több település összefogásával megvalósuló rendezvények segítik az identitástudat mélyülését. Fontos, hogy olyan programok valósuljanak meg, amelyek szemléletformálók, segítik a közösség aktivitásának erősítését, közvetítik a helyi értékeket a helyi lakosság vagy a településre érkezők részére, segítik a hagyományok ápolását, a fiatalok helyben maradási lehetőségeinek megmutatását. A térségben a települések olyan természeti és kulturális értékekkel rendelkeznek, melyek alkalmasak lennének a helyi turisztikai fejlesztések kiindulópontjának, a helyi értékek, látnivalók bemutatása által. A források hiánya miatt a helyi értékek elveszhetnek, feledésbe merülhetnek. A kulturális és környezeti értékek felkarolása, rendezése, megfelelő színvonalú bemutatása megköveteli, a teljesség igénye nélkül pl. helyi értéktárak, tájházak, tematikus utak, kiadványok, összeállítását, kiadását, WEB oldal létrehozását, közösségi programok, rendezvények támogatását, stb. A fejlesztések által az identitástudat erősödik, megfelelő tájékoztatás mellett a térség turisztikai vonzerejét is növelik.
4. Támogatható tevékenységi területek: Támogatható: kulturális (tárgyi és szellemi) örökségünk megőrzésének érdekében a térségre jellemző tájházak, emlékhelyek kialakítása, – Helytörténeti kiállítások megrendezése, tematikus kulturális utak kialakítása. – Hagyományőrző és kulturális egyesületek tevékenységéhez kapcsolt eszköz beszerzése. – Helyi kiadványok, könyvek, filmek, hanghordozók összeállítása, kiadása, melyek által megőrződik a múlt. - A helyi kulturális igényekhez igazodva új bemutatótermek, színpadok kialakítása. - Az épített és tárgyi örökség megóvása,– Civilszervezetek tevékenységét bemutató, népszerűsítő WEB oldal készítés, vagy a meglevő portál fejlesztése. – rendezvények, programok szervezése, lebonyolítása
5. Kiegészítő jelleg, lehatárolás: Az intézkedés hozzájárul a VP, a vidéki térségekben a lakosság humán közszolgáltatásokhoz való hozzájutásának, illetve azok elérésének előmozdítása, illetve a helyi közösségek tagjai egyéni aktivitásának, felelősségvállalásának és együttműködési készségeinek erősítéséhez. Rendezvények szervezése önállóan egyik Operatív Programból sem támogatható. A Vidékfejlesztési Program horizontális intézkedései nem teszik lehetővé az ilyen kisebb összegű fejlesztések támogatását.
6. A jogosultak köre:

önkormányzat, pályázat benyújtásának évében (január 1-én) már székhellyel, telephellyel rendelkező civil szervezet, a pályázat benyújtásának évében (január 1-én) már székhellyel, telephellyel rendelkező mikrovállalkozás

1. A kiválasztási kritériumok, alapelvek : együttműködések száma; érintett települések száma
2. Tervezett forrás:

a)az intézkedésre allokált forrás nagysága a HACS tervezési területén: 30.000.000 Ft

b) Az egy projektre jutó támogatási összeg: 100.000-2.900.000 Ft

c)A maximális támogatási intenzitás: 85 %

1. A megvalósítás tervezett intervalluma: 2016. IV. negyedév – 2020. IV. negyedév
2. Kimeneti indikátorok: 10-15 db

IX.

1. Az intézkedés megnevezése: Tartsuk itt a fiatalokat!
2. Specifikus cél: A fiatalok helybentartását és betelepülését ösztönző fejlesztések, beleértve a lakhatást, valamint a munkavállalást elősegítő programokat
3. Indoklás, alátámasztás: A térségben egyre csökken a fiatalok száma, a települések elöregednek. Ennek okai legfőképpen a munkahelyek hiánya, közlekedési viszonyok, a helyi munkahelyek, a minőségi szabadidő eltöltési lehetőségek hiánya, települési szolgáltatások hiánya. Célunk a vidékről történő elvándorlás megállítása, a fiatalok számára a helyben maradásra, az iskolák, az egyetem elvégzése után a hazatérésre ösztönző feltételek kialakítása, fiatalok vidékre költözésének segítése, a vidéki élet vállalásával összekötött gyerek-vállalás segítésével a demográfiai egyensúly helyreállítása
4. Támogatható tevékenységi területek meghatározása: Térségi településeken meglévő épületek, épületrészek felújítása, lakhatóvá tétele fiatalok/pályakezdők betelepülésének érdekében; családbarát, munkába állást segítő szolgáltatások, családi napközik létrehozása, fejlesztése.
5. Kiegészítő jelleg, lehatárolás: …

családi bölcsőde létrehozása a TOP-ban szerepel, de csak egyházi és nem állami fenntartó hozhatja létre a kiírás szerint.

1. A jogosultak köre: önkormányzat, önkormányzati társulás, nonprofit, vállalkozás
2. A kiválasztási kritériumok, alapelvek:
3. Tervezett forrás:

a)az intézkedésre allokált forrás nagysága a HACS tervezési területén: 20.000.000 Ft

b) Az egy projektre jutó támogatási összeg: 500.000-3.000.000 Ft

c)A maximális támogatási intenzitás: 85 %

1. A megvalósítás tervezett intervalluma: 2016. IV. negyedév – 2020. IV. negyedév

Kimeneti indikátorok: beköltöző fiatalok száma

## 8.2 Együttműködések

A HACS mindenképp tervez együttműködést a szomszédos HACS-okkal a jó példák bemutatására, térségi, települési kapcsolatok erősítésére, a turisztikai erősségek összekapcsolására.

## 8.3. A stratégia megvalósításának szervezeti és eljárási keretei

Az Alsó-Tisza Vidék Fejlesztéséért Egyesület 2008. május 21, napján alakult meg 31 fő alapító taggal. *Az Alsó-Tisza Vidék Fejlesztéséért Egyesület 2008-ban kezdte meg munkáját, alkotta meg Helyi Vidékfejlesztési Stratégiáját. Az Akciócsoportot területét 12 szomszédos település alkotja, melyek lefedik a teljes Csongrádi és Szentesi Járást. A HACS jelenlegi tagsága 33 fő, melyből 12 fő a közszférát képviseli, 11 fő a civil szférát, 10 fő pedig a vállalkozói szférát. A HACS jelenleg regnáló elnöksége 11 tagú, mely megegyezik a döntéshozó testülettel. A Helyi Akciócsoport Helyi Bíráló Bizottsága a 2011-es pályázati kiírás alkalmával 9 fő testületi tag (elnökség tagja) és 2 póttag volt. Ez a létszám a 2013-as kiírásra módosult, 9 fő testületi és 4 póttagra. A HACS munkaszervezete 2008. októberében kezdte meg a munkát Csongrád városban. Jelenleg 4 fő munkavállalóval tevékenykedünk. A HACS-nál bevont szervezet és kiszervezett feladat nem volt az előző programozási időszak során, illetve vállalkozási tevékenységet sem folytattunk.*

## 8.4. Kommunikációs terv

A tervezés,valamint a megvalósítás során a következő kommunikációs, nyilvánossági intézkedések megvalósítását tervezzük:

- [www.also-tiszavidek.hu](http://www.also-tiszavidek.hu) honlapunkon keresztül történő tájékoztatás

- információcsere személyes konzultációkon, fórumokon, fogadóórákon keresztül,

- e-mailes hírlevél szolgáltatás,

- banner települési honlapokon

- kapcsolattartás a települési önkormányzatokkal, civil és üzleti partnerekkel

## 8.5 Monitoring és értékelési terv

1. Azt a néhány fő alapelvet írja le, amelyet figyelembe vesznek a kiválasztási kritériumok kialakításánál. Például a fejlesztésnek nem lehet negatív hatása a környezetre; a gazdaságfejlesztést támogató projekteknek konkrét gazdasági eredményei vannak (pl. új termék, szolgáltatás, vagy új felvevőpiac). [↑](#footnote-ref-1)
2. Egy intézkedés több célhoz is hozzájárulhat. Jelölje X-szel! [↑](#footnote-ref-2)